A4-0219/95

Απόφαση σχετικά με την κοινή θέση που ενέκρινε το Συμβούλιο εν όψει της έγκρισης της απόφασης (ΕΚ) του Συμβουλίου περί συνόλου δράσεων προς διαμόρφωση ευνοϊκότερου πλαισίου για την ανάπτυξη των διευρωπαϊκών δικτύων στον τομέα της ενέργειας (C4-0279/95 - 94/0010(SYN))

(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (C4-0279/95 - 94/0010(SYN)),

- έχοντας υπόψη τη γνωμοδότησή του σε πρώτη ανάγνωση ((EE C 151 της 19.06.1995, σελ. 232)) επί της πρότασης της Επιτροπής προς το Συμβούλιο COM(93)0685

((ΕΕ C 72 της 10.03.1994, σελ. 15.))- έχοντας κληθεί από το Συμβούλιο να γνωμοδοτήσει σύμφωνα με το άρθρο 189 Γ της Συνθήκης ΕΚ,

- έχοντας υπόψη το άρθρο 67 του Κανονισμού του,

- έχοντας υπόψη την σύσταση για τη δεύτερη ανάγνωση της Επιτροπής Έρευνας, Τεχνολογικής Ανάπτυξης και Ενέργειας (A4-0219/95),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Πέμπτη αιτιολογική σκέψη

>Αρχικό κείμενο>

ότι, για να επιταχυνθεί η υλοποίηση των έργων κοινού ενδιαφέροντος που προσδιορίζονται από την απόφαση αριθ. /95/ΕΚ, είναι ανάγκη να παρασχεθεί στην Κοινότητα η δυνατότητα να υποστηρίξει, σύμφωνα με τις διατάξεις του κανονισμού του Συμβουλίου περί καθορισμού των γενικών κανόνων για τη χορήγηση κονοτικής χρηματοδοτικής συνδρομής στον τομέα των διευρωπαϊκών δικτύων, τις χρηματοδοτικές προσπάθειες υπέρ των σχεδίων αυτών,

>Κείμενο μετά την ψηφοφορία στο ΕΚ>

ότι, για να επιταχυνθεί η υλοποίηση των έργων κοινού ενδιαφέροντος που προσδιορίζονται από την απόφαση αριθ. /95/ΕΚ, είναι ανάγκη να παρασχεθεί στην Κοινότητα η δυνατότητα να υποστηρίξει, με χρηματοδοτικά μέσα που προορίζονται ειδικά για τα διευρωπαϊκά δίκτυα, τις χρηματοδοτικές προσπάθειες των κρατών μελών για τα εν λόγω έργα, ιδιαίτερα υπό μορφή υποστήριξης σε μελέτες σκοπιμότητας και, κατά περίπτωση, εγγυήσεων δανείων ή επιδοτήσεων επιτοκίου,

(Τροπολογία 2)

Άρθρο 3, παράγραφος 2

>Αρχικό κείμενο>

2. Λαμβάνει υπόψη τα σχέδια κοινού ενδιαφέροντος που προσδιορίζονται από την απόφαση αριθ. /95/ΕΚ κατά τις παρεμβάσεις εκ μέρους των Ταμείων, των χρηματοδοτικών μέσων και προγραμμάτων της που εφαρμόζονται για τα διευρωπαϊκά δίκτυα, τηρώντας τους κανόνες και τις σκοπιμότητές τους.

>Κείμενο μετά την ψηφοφορία στο ΕΚ>

2. Λαμβάνει υπόψη τα σχέδια κοινού ενδιαφέροντος που προσδιορίζονται από την απόφαση αριθ. /95/ΕΚ κατά τις παρεμβάσεις εκ μέρους των Ταμείων, των χρηματοδοτικών μέσων και προγραμμάτων της που εφαρμόζονται για τα διευρωπαϊκά δίκτυα, τηρώντας τους κανόνες και τις σκοπιμότητές τους. Θα δοθεί προτεραιότητα στα διευρωπαϊκά δίκτυα ενέργειας που θα προάγουν ειδικότερα την ανάπτυξη της οικονομικής και κοινωνικής συνοχής στα πλαίσια του γενικού κριτηρίου της βιωσιμότητας, λαμβάνοντας υπόψη οικονομικούς, κοινωνικούς και τεχνικούς παράγοντες.

(Τροπολογία 3)

Άρθρο 4

>Αρχικό κείμενο>

Για την εκτέλεση των δράσεων που αναφέρονται στο άρθρο 2, η Επιτροπή επικουρείται από την επιτροπή που συγκροτείται από το άρθρο 9 παράγραφος 1 της απόφασης αριθ.... /95/ΕΚ, σύμφωνα με τη διαδικασία που προβλέπεται στις παραγράφους 2 και 3 του ίδιου άρθρου.

>Κείμενο μετά την ψηφοφορία στο ΕΚ>

1. Για την εκτέλεση των δράσεων που αναφέρονται στο άρθρο 2, η Επιτροπή επικουρείται από επιτροπή συμβουλευτικού χαρακτήρα η οποία αποτελείται από εκπροσώπους των κρατών μελών και της οποίας προεδρεύει ο εκπρόσωπος της Επιτροπής.

>Κείμενο μετά την ψηφοφορία στο ΕΚ>

Ο εκπρόσωπος της Επιτροπής υποβάλλει στην επιτροπή και το Ευρωπαϊκό Κοινοβούλιο σχέδιο των μέτρων που πρέπει να ληφθούν. Η επιτροπή διατυπώνει τη γνώμη της εντός προθεσμίας που μπορεί να ορίσει ο Πρόεδρος ανάλογα με τον επείγοντα χαρακτήρα του θέματος και εάν χρειασθεί προβαίνει σε ψηφοφορία.

Η γνώμη καταχωρείται στα πρακτικά[semigr ] επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά. Τα πρακτικά διαβιβάζονται στο Ευρωπαϊκό Κοινοβούλιο.

Η Επιτροπή λαμβάνει ιδιαίτερα υπόψη τη γνώμη της επιτροπής και τις τυχόν παρατηρήσεις του Ευρωπαϊκού Κοινοβουλίου. Ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο έλαβε υπόψη τις γνώμες τους.